open-index/open-wikipedia-markdown huggingface dataset:
எரிமோபிலா

**எரிமோபிலா** (*Eremophila*) என்பது பறவை பேரினம் ஆகும். இந்தப் பேரினம் இரண்டு கொம்புடைய வானம்பாடியினை உள்ளடக்கியது.

## வகைப்பாட்டியல்
தற்போதைய பேரினப் பெயர் பண்டைக் கிரேக்கச்  சொல்லான *எரிமோசு* என்பதிலிருந்து வந்தது. எரிமோசு என்பதன் பொருள் "பாலைவனம்" ஆகும். *பிலியோ*, "காதல்"  “விருப்பம்” என்பதைக் குறிக்கும்.

### பரவியுள்ள இனங்கள்

### அழிந்துபோன இனங்கள்
இந்த பேரினத்தில் குறைந்தது ஒரு புதை படிவ சிற்றினம் உள்ளது:

* † *எரிமோபிலா ஓர்கோனென்சிசு* (நடு ஆசியாவின் பிற்பகுதி பிலியோசீன், இணைச்சொல் = *ப்ளியோகல்காரியசு ஓர்கோனென்சிசு*)
* † *எரிமோபிலா ப்ரீஅல்பெசுட்ரிசு* (பிலியோசீன் ஆப் வர்ஷெட்சு, பல்கேரியா) 

## விளக்கம்
மற்ற வானம்பாடிகளைப் போலல்லாமல், இவை தனித்துவமான தலை மற்றும் முக வடிவங்களைக் கொண்ட தோற்றமுடைய சிற்றினங்களாகும். கோடையில், இரண்டு சிற்றினங்களின் ஆண்களுக்கும் கருப்பு "கொம்புகள்" உள்ளன. இவை இந்த வானம்பாடிகளுக்கு இவற்றின் மாற்றுப் பெயர்களை வழங்குகின்றன.

## பரவல்
இவை திறந்த வெளியில் தரையில் கூடு கட்டும் வானம்பாடிகளாகும். புலம்பெயர்ந்த கொம்பு வானம்பாடி அமெரிக்கா, ஐரோப்பா மற்றும் ஆசியாவின் பெரும்பகுதி மற்றும் ஐரோப்பாவின் மலைப்பகுதிகளில் இனப்பெருக்கம் செய்கிறது. தெம்மின்க் வானம்பாடி முக்கியமாக வட ஆபிரிக்காவின் பெரும்பாலான பகுதிகளிலும், வடக்கு அரேபியாவிலிருந்து மேற்கு ஈராக் வரையிலும் வசிக்கும் சிற்றினமாகும்.

## மேற்கோள்கள்

பகுப்பு:பறவைப் பேரினங்கள்
பகுப்பு:வானம்பாடிகள்
செருடன் பச்சைக்குருவி

link=//upload.wikimedia.org/wikipedia/commons/thumb/c/cb/Jerdon%27s_leafbird_1.jpg/220px-Jerdon%27s_leafbird_1.jpg|thumb| ஒரு ஆண் ஜெர்டனின் இலைப்பறவை குளிக்கிறது.
**செருடன் பச்சைக்குருவி** (*Jerdon's leafbird*)(*குளோரோப்சிசு செருதோனி*) என்பது இந்தியாவிலும் இலங்கையிலும் உள்ள காடு மற்றும் மரங்களடர்ந்த பகுதிகளில் காணப்படும் பச்சைக்குருவி சிற்றினமாகும். இதன் பெயர் தாமஸ் சி. ஜெர்டனைப் நினைவுபடுத்துகின்றது. இது பாரம்பரியமாக நீல-சிறகுகள் கொண்ட பச்சைக்குருவியின் (*சி. கொச்சின்சினென்சிசு*) துணையினமாகக் கருதப்படுகிறது. ஆனால் இவற்றின் அளவு மற்றும் உருவ அமைப்பில் வேறுபடுகிறது. இதற்கு நீல நிற பறக்கும் இறகுகள் இல்லை.
[link=//upload.wikimedia.org/wikipedia/commons/thumb/d/d1/Goldmantled_Chloropsis-Male_%285%29.jpg/220px-Goldmantled_Chloropsis-Male_%285%29.jpg|இடது|thumb| இந்தியாவின் [அன்கோலா|அங்கோலாவில் உள்ள ஆண் பறவை]]

## விளக்கம்
இது ஒரு மரத்தில் கூடு கட்டி, 2 முதல் 3 முட்டைகள் வரை இடுகிறது. இந்த சிற்றினம் பூச்சிகள், பழங்கள் மற்றும் தேன் சாப்பிடுகிறது.

ஆண் பறவை மஞ்சள் நிற தலை, கருப்பு முகம் மற்றும் தொண்டையுடன் பச்சை-உடல் உடையது. இது நீல நிற மீசைக் கோடு கொண்டது. பெண் பறவையானது பச்சை நிறத் தலை மற்றும் நீல தொண்டையைக் கொண்டிருப்பதால் ஆண் பறவையிலிருந்து வேறுபடுகிறது. மேலும் இளம் பறவைகள் பெண் பறவை போன்று நீல தொண்டை இணைப்பு இல்லாமல் இருக்கும்.

பிற பச்சைப் பறவை போலவே, செருடனின் பச்சைப்பறவையின் ஒலியும் பல்வேறு வகையான பறவைகளின் ஒலிகளின் செழுமையான கலவையைக் கொண்டுள்ளது. இவை தண்ணீர் அருகே நீர் அருந்த மட்டுமே வரும். நீரைக் குடித்துவிட்டு விரைவாக ஓடிவிடும்.
[link=//upload.wikimedia.org/wikipedia/commons/thumb/8/84/Jerdon%27sLeafbird_female.jpg/220px-Jerdon%27sLeafbird_female.jpg|இடது|thumb| [கேரளம்|கேரளாவின் கண்ணூரில் பெண் பச்சைப்பறவை]]
## மேற்கோள்கள்

## மேலும் காண்க
* BirdLife Species Factsheet. BirdLife International. Accessed 2008-06-25.
* Wells, D. R. (2005). Chloropsis jerdoni (Jerdon's Leafbird). P. 264 in: del Hoyo, J., A. Elliott, & D. A. Christie. eds. (2005). *Handbook of the Birds of the World.* Vol. 10. Cuckoo-shrikes to Thrushes. Lynx Edicions, Barcelona.

பகுப்பு:இலங்கைப் பறவைகள்
பகுப்பு:இந்தியப் பறவைகள்
கோடாட்

**கோடாட்** (**Kodad**), தென்னிந்தியாவில் தெலங்கானா மாநிலத்தில் சூரியபேட்டை மாவட்டத்தில் உள்ள கோடாட் மண்டலின் நிர்வாகத் தலைமையிடம் மற்றும் நகராட்சி ஆகும். இது மாவட்டத் தலைமையிடமான சூர்யபேட்டைக்கு தென்கிழக்கே 44 கிலோ மீட்டர் தொலைவிலும்; மாநிலத் தலைநகரான ஐதராபாத்திற்கு தென்கிழக்கே 180 கிலோ மீட்டர் தொலைவிலும் உள்ளது. இது தேசிய நெடுஞ்சாலை எண் 65-இல் ஐதராபாத்திற்கும், விஜயவாடாவிற்கும் இடையே உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 15,879 வீடுகள் கொண்ட கோடாட் நகரத்தின் மக்கள் தொகை 64,234 ஆகும். அதில் ஆண்கள்  32,010 மற்றும் 32,224  பெண்கள்  ஆக உள்ளனர். பாலின விகிதம் 1000 ஆண்களுக்கு 1,007 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9% ஆகவுள்ளனர். இதன் சராசரி  எழுத்தறிவு 81.7% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 7,309 மற்றும் 3,583 ஆகவுள்ளனர்.  இதன் மக்கள் தொகையில் இந்துக்கள் 82.65%, இசுலாமியர் 15.46%, கிறித்தவர்கள் 1.54% மற்றும் பிறர் 0.25% ஆகவுள்ளனர். 
## போக்குவரத்து
இதன் அருகில் அமைந்த தொடருந்து நிலையம் 56 கிலோ மீட்டர் தொலைவில் அமைந்த விஷ்ணுபுரம் தொடருந்து நிலையம் ஆகும்.
## மேற்கோள்கள்

 பகுப்பு:தெலங்காணாவில் உள்ள ஊர்களும் நகரங்களும்
சூரியப்பேட்டை மாவட்டம்
பொன்னியம்மன்மேடு

**பொன்னியம்மன்மேடு** (*Ponniammanmedu*) இந்தியா தீபகற்பத்தில் தமிழ்நாடு மாநிலத்தின், திருவள்ளூர் மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 31 மீட்டர் உயரத்தில் அமைந்துள்ள  பொன்னியம்மன்மேடு நகரின் புவியியல் ஆள்கூறுகள்: 13°08'05.7"N, 80°13'35.1"E (அதாவது, 13.134910°N, 80.226406°E) ஆகும்.
## போக்குவரத்து
### சாலைப் போக்குவரத்து
சென்னை - திருத்தணி - ரேணிகுண்டா நெடுஞ்சாலை,  பொன்னியம்மன்மேடு நகரை ஒட்டிச் செல்கிறது. மேலும் பெரும் வடக்கு வழித்தடம் (சாலை), பொன்னியம்மன்மேடு நகரைத் தொட்டு செல்கிறது. சென்னையின் துணை புறநகர் பேருந்து நிலையம் எனப்படும் மாதவரம் புறநகர் பேருந்து நிலையம் பொன்னியம்மன்மேடு நகருக்கு அருகில் அமைந்துள்ளது.
### வான்வழிப் போக்குவரத்து
இங்கிருந்து சுமார் 34 கி.மீ. தொலைவில் சென்னை பன்னாட்டு வானூர்தி நிலையம் அமைந்துள்ளது.
## கல்வி
### பள்ளிகள்
டான் போஸ்கோ ஆரம்பப் பள்ளி, வெஸ்லி மெட்ரிக்குலேஷன் மேல்நிலைப் பள்ளி ஆகியவை இந்நகரின் மாணவ, மாணவிகளுக்கு மிகவும் பயனுள்ளதாக இருக்கின்றன.
## தொழில்
பொன்னியம்மன்மேடு நகரை ஒட்டியுள்ள செம்பியம் ஹூசூர் தோட்டத்தில் அமைந்துள்ள சிம்சன் மற்றும் அதன் குழும தொழிற்சாலைகள், இந்நகர மக்களுக்கு நேரிடையாக மற்றும் மறைமுக தொழில் வாய்ப்புகளை ஏற்படுத்தியுள்ளன.
## மழைநீர் வடிகால்
சென்னை மற்றும் அதன் புறநகர்ப் பகுதிகளில் மழைநீர் வடிகால் பணிகள் நடைபெற்று வருகின்றன. ஆனால், பொன்னியம்மன்மேடு பகுதியில் இன்னும் மழைநீர் வடிகால் பணிகள் ஆரம்பிக்கப்படவில்லை. எனவே, பருவ மழைக்கால முன்னெச்சரிக்கை நடவடிக்கையாக, இதனைச் சுற்றியுள்ள தாழ்நிலப் பகுதிகளில் தேங்கும் மழைநீரை வெளியேற்றும் பொருட்டு, மின்மோட்டார்கள் தயாராக உள்ளன. 
## வழிபாடு
### கோயில்கள்
அதிக அளவில் பக்தர்கள் தினமும் வந்து செல்லும் பொன்னியம்மன்மேடு பகுதியிலுள்ள பிரசன்ன லெட்சுமி நரசிம்ம சுவாமி கோயில், மூலக்கடைக்கு அருகில் அமைந்துள்ளது.

## மேற்கோள்கள்
 

பகுப்பு:சென்னை சுற்றுப் பகுதிகள்
பெல்லம்பள்ளி, மஞ்செரியல் மாவட்டம்

**பெல்லம்பள்ளி** (**Bellampalli**), தென்னிந்தியாவில் தெலங்கானா மாநிலத்தில் உள்ள மஞ்செரியல் மாவட்டத்தில் உள்ள பெல்லம்பள்ளி மண்டலின் நிர்வாகத் தலைமையிட நகரம் மற்றும் நகராட்சி ஆகும். இது மாவட்டத் தலைமையிட நகரமான மஞ்செரியலுக்கு வடக்கே 25 கிலோ மீட்டர் தொலைவிலும்; மாநிலத் தலைநகரான ஐதராபாத்திற்கு வடகிழக்கே 266 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 28 வார்டுகள் கொண்ட பெல்லம்பள்ளி நகரத்தின் மக்கள் தொகை 55,841 ஆகும்.

## போக்குவரத்து
பெல்லம்பள்ளி தொடருந்து நிலையம்நாக்பூர்-ஐதராபாத் இருப்புப் பாதையில் உள்ளது. 

## மேற்கோள்கள்

 பகுப்பு:தெலங்காணாவில் உள்ள ஊர்களும் நகரங்களும்

மஞ்செரியல் மாவட்டம்
காய் செம்பகம்

**காய் செம்பகம்** (*Kai coucal*)(*சென்ட்ரோபசு இசுபிலோப்டெரசு*) என்பது குகுலிடே குடும்பத்தில் உள்ள ஒரு குயில் சிற்றினமாகும். இது இந்தோனேசியாவின் காய் தீவுகளில் காணப்படும் அகணிய உயிரி. இது முன்பு பெசண்ட் செம்பகத்தின் (*செ. பேசியனசு*) துணையினமாகக் கருதப்பட்டது.

## மேற்கோள்கள்

பகுப்பு:செம்பகம்
பகுப்பு:இந்தோனேசியப் பறவைகள்
மந்தமர்ரி

**மந்தமர்ரி** (**Mandamarri**), தென்னிந்தியாவில் தெலங்கானா மாநிலத்தில் உள்ள மஞ்செரியல் மாவட்டத்தில் உள்ள நகராட்சியுடன் கூடிய நகரம் ஆகும். இது மாவட்டத் தலைமையிடமான மஞ்செரியல் நகரத்திற்கு வடக்கே 16 கிலோ மீட்டர் தொலைவிலும்; மாநிலத் தலைநகரான ஐதராபாத்திற்கு வடகிழக்கே 255 கிலோ மீட்டர் தொலைவிலும் உள்ளது. 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 25 வார்டுகளும்,  12,864 வீடுகளும் கொண்ட மந்தமர்ரி நகரத்தின் மக்கள் தொகை 52,352 ஆகும். அதில் ஆண்கள் 26,808 மற்றும் பெண்கள் 25,544 ஆக உள்ளனர். பாலின விகிதம் 1000 ஆண்களுக்கு 953  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 7.52%  ஆகவுள்ளனர். இதன் சராசரி  எழுத்தறிவு 73.40% ஆகவுள்ளது. இதன் மக்கள் தொகையில் இந்துக்கள் 92.30%, இசுலாமியர் 5.51%,  கிறித்தவர்கள் 1.21% மற்றும் பிறர் 0.98% ஆகவுள்ளனர்.
## கனிம வளம்
மந்தமர்ரியைச் சுற்றிலும் திறந்தவெளி நிலக்கரி சுரங்கங்கள் உள்ளது. 

## போக்குவரத்து
மந்தமர்ரி தொடருந்து நிலையம்செகந்திராபாத், நாக்பூர், விஜயவாடா போன்ற நகரங்களுடன் இணைக்கப்பட்டுள்ளது.
## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
மஞ்செரியல் மாவட்டம்
என். எஸ். சந்திர போஸ்

**என். எஸ். சந்திர போஸ்** MBBS, FCGP, FIAMS  இந்திய மருத்துவ சங்கத்தின் தலைவராக 1991 முதல் 1992 வரை பதவி வகித்தார். பிறகு 1993 முதல் 1995 வரை தமிழ்நாடு மாநில பாரதிய ஜனதா கட்சியின்  தலைவராகவும் இருந்தார்.

போஸ் மணிப்பாலில் உள்ள கஸ்தூரிபா மருத்துவக் கல்லூரியில் கல்வி பயின்றார் அடுத்து 1962 இல் தமிழ்நாடு தூத்துக்குடியில் மருத்துவத் தொழிலைத் தொடங்கினார்.

## குறிப்புகள்

பகுப்பு:1932 பிறப்புகள்
பகுப்பு:2010 இறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:பாரதிய ஜனதா கட்சி தமிழ்நாடு மாநிலத் தலைவர்கள்
கறுப்பலகு செம்பகம்

**கறுப்பலகு செம்பகம்** (*Black-billed coucal*) அல்லது **சிறிய கருப்பு செம்பகம்** (*சென்ட்ரோபசு பெர்ன்சுடைனி*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது நியூ கினியாவில் காணப்படுகிறது.
தாழ்நிலங்களில் காணப்படும் நடுத்தர அளவிலான செம்பகம் இதுவாகும். இருண்ட கண்களுடன் உடலின் அனைத்து பாகங்களும் கருப்பு நிறத்திலானது. வன விளிம்பு, புதர் மற்றும் புல்வெளியில் கறுப்பலகு செம்பகம் காணப்படும்.

## மேற்கோள்கள்

பகுப்பு:செம்பகம்
செந்நீல செம்பகம்

**வயலசியசு செம்பகம்** (*Violaceous coucal*) அல்லது **செந்நீல செம்பகம்** (*சென்ட்ரோபசு வயலேசியசு*) என்பது குகுலிடே குடும்பத்தில் உள்ள ஒரு குயில் சிற்றினமாகும். இது பிசுமார்க் தீவுக்கூட்டத்தில் (பப்புவா நியூ கினியா) காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.

## விளக்கம்
சிவப்புக் கண்ணைச் சுற்றி வெளிறிய தோலுடன், உடல் முழுக்க முழுக்க அடர் நீலம் கலந்த கருப்பு நிறமுடையது. பெரிய, நீண்ட வால் கொண்ட, தடிமனான பறவை. பிசுமார்க் தீவுகூட்டத்தில் பெரும்பாலான வாழ்விடங்களில் காணப்படும். பொதுவாக பழைய-வளர்ந்த தாழ் நில காடுகளில் வாழ்கின்றன. தோற்றத்தில் பசிபிக் செம்பகம் போன்றது. ஆனால் அளவில், குறிப்பிடத்தக்க வகையில் பெரியது. தந்தத்தின் நிறத்தில் உள்ள அலகிற்கு பதிலாக அடர் சாம்பல் நிறம் கொண்டது.

இது பெரிய வாழிட வரம்பு மற்றும் எண்ணிக்கையினை கொண்டுள்ளதால் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது.

## மேற்கோள்கள்

பகுப்பு:செம்பகம்
சோமாலி மூஞ்சுறு

**சோமாலி மூஞ்சுறு** (*Somali shrew*)(*குரோசிடுரா சோமாலிகா*) என்பது சோரிசிடே குடும்பத்தில் உள்ள ஒரு பாலூட்டி சிற்றினமாகும். இது எத்தியோப்பியா, மாலி, சோமாலியா மற்றும் சூடானில் காணப்படுகிறது. இதன் இயற்கையான வாழ்விடம் உலர் சவன்னா ஆகும்.

## மேற்கோள்கள்

பகுப்பு:மூஞ்சூறு
தன்சானிய மூஞ்சூறு

**தன்சானிய மூஞ்சூறு** (*Tanzanian shrew*)(*குரோசிடுரா தான்சானியானா*) என்பது சொரிசிடே குடும்பத்தில் உள்ள ஒரு பாலூட்டி சிற்றினமாகும். இது தன்சானியாவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:மூஞ்சூறு
பகுப்பு:ஆப்பிரிக்க உயிரினங்கள்
உருது மொழி பாதுகாப்பு இயக்கம்

**உருது மொழி பாதுகாப்பு இயக்கம் (Save Urdu Movement )**  இந்தியா மற்றும் பாகித்தான் ஆகிய இரு நாடுகளிலும் காணப்படுகிறது.  இந்தியாவில்,  நாட்டின் பல்வேறு மாநிலங்களில் உள்ள மாநில அளவிலான அலகுகளால் குறிப்பிடப்படுகிறது. பாக்கித்தானில் உருது  நாட்டின்  தேசிய மொழியாக  பாதுகாக்கப்படுவதை உறுதிசெய்ய இந்த இயக்கம் அர்ப்பணிக்கப்பட்டுள்ளது. குறிப்பாக பள்ளிகளில் உருது கல்வியை பாதுகாக்க வேண்டும் என்று வாதிடுகிறது. 

## இந்தியா

### இயக்கமும் இந்திரா காந்தியும்
முன்னாள் இந்தியப் பிரதமர் இந்திரா காந்தி,  உருது மொழி பாதுகாப்பு  இயக்கத்தின் பிரதிநிதிகளுடன் நீண்ட கால மற்றும் பயனுள்ள தொடர்புகள் கொண்டிருந்தார். இயக்கத்தினர் இவரை அடிக்கடி அணுகினர்.  இந்தியாவில் உருது தொடர்பான சில குறைகளை நிவர்த்தி செய்ய முயன்றார். 

### உருது பாதுகாப்பு இயக்கத்தின் செயல்பாடுகள்
இந்தியாவின் பல மாநிலங்களில் உருது மொழி  பாரபட்சமாக நடத்தப்படுவதை இந்த அமைப்பு சுட்டிக்காட்டியுள்ளது. உத்திரப்பிரதேசத்தில் அலுவல் மொழியாக இருந்த போதிலும், உருது இப்போது அரசு அலுவலகங்களில் முற்றிலும் இல்லை என்பது போன்ற ஒரு தெளிவான உதாரணம் எடுத்துக்காட்டப்பட்டது. கடந்த 14 ஆண்டுகளாக உருது ஆசிரியர்கள் நியமிக்கப்படாததால், உருது கற்பித்தல் தேக்க நிலையில் உள்ளது என்றும் சுட்டிக்காட்டியது. உத்தரப் பிரதேசத்தில் உள்ள உருது மொழி பாதுகாப்பு இயக்க மாநிலப் பிரிவின் பொதுச் செயலாளர் இர்சாத் அகமது வெளியிட்டுள்ள செய்திக்குறிப்பில் இந்தத் தகவல்கள் அனைத்தும் அளிக்கப்பட்டுள்ளன. 

## பாக்கித்தான்

### சிந்து அரசுடன் விரிசல்
உருது பாதுகாப்பு இயக்க அமைப்பு குறிப்பாக சிந்துவில்  சிக்கலான நடவடிக்கையை கொண்டிருந்தது, சிந்து அரசாங்கம் உருது மொழிக்கு பதிலாக சிந்தியை ஊக்குவிக்க முயன்றது. 11ஆம் வகுப்பில் மாணவர்களுக்குக் கற்பிக்கப்படும் உருது மொழியின் 100 மதிப்பெண் தாளைக் குறைத்து சிந்தியைக் கட்டாயப் பாடமாக ஊக்குவிக்கும் வகையில் *சிந்தி  மொழியை ஊக்குவிக்கும்* திட்டம் சிந்து அரசாங்கத்தால் அறிமுகப்படுத்தப்பட்டது.  உருது மொழி பாதுகாப்பு இயக்கம், பள்ளிகளில் மாணவர்களுக்கு உருது மற்றும் சிந்தி மொழியை அர்த்தமுள்ள முறையில் கற்பிக்க முயற்சிகள் மேற்கொள்ளப்பட வேண்டும் என்று வலியுறுத்தியது. மாணவர்கள் அன்றாட வாழ்வில் மொழியையும் அதன் பயன்பாடுகளையும் கணிசமாகப் புரிந்துகொள்ளும் வகையில் கல்வித் திட்டம் வேண்டும் என்று கூறியது. இடைநிலை மட்டத்தில் மாணவர்களுக்கு சிந்தி அல்லது உருதுமொழியை திணிக்க அரசு முயற்சிக்கக் கூடாது போன்றவற்றை இயக்கம் வலியுறுத்தியது.  

## மேற்கோள்கள்

பகுப்பு:பாக்கித்தானில் கல்வி
பகுப்பு:இந்தியாவில் கல்வி
பகுப்பு:உருது மொழி
காகஸ்நகர்

**காகஸ்நகர்** (**Kagaznagar** (earlier known as **Sirpur Kagaznagar**), தென்னிந்தியாவில் தெலங்கானா மாநிலத்தில் உள்ள   கொமாரம் பீம் அசிபாபாத் மாவட்டத்தில் உள்ள நகராட்சியுடன் கூடிய நகரம் ஆகும். இது மாவட்டத் தலைமையிடமான கொமாரம் பீம் எனும் அசிபாபாத்திற்கு கிழக்கில் 26.4 கிலோ மீட்டரும்; மாநிலத் தலைநகரான ஐதராபாத்திற்கு வடக்கே 304.7 கிலோ மீட்டர் தொலைவிலும் உள்ளது. இது கடல் மட்டத்திலிருந்து 174 மீட்டர் (574 அடி) உயரத்தில் உள்ளது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 13,630   வீடுகள் கொண்ட
காகஸ்நகர் மக்கள் தொகை 57,583 ஆகும். அதில் ஆண்கள்  28,649  மற்றும் பெண்கள்   28,934 ஆக உள்ளனர். பாலின விகிதம் 1000 ஆண்களுக்கு 1,010 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  10%  ஆகவுள்ளனர். இதன் சராசரி  எழுத்தறிவு 80.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8,704 மற்றும் 718 ஆகவுள்ளனர். இதன் மக்கள் தொகையில் இந்துக்கள் 65.85%, இசுலாமியர் 30.85%, பௌத்தர்கள் 1.12%, கிறித்தவர்கள் 1.24% மற்றும் பிறர் 0.94% ஆகவுள்ளனர்.
## போக்குவரத்து
சிர்புர் காகஸ்நகர் தொடருந்து நிலையம் நாட்டின் முக்கிய நகரங்களுடன் இணைக்கிறது.
## பொருளாதாரம்
காகஸ்நகரத்தின் வெளிப்புறத்தில் உள்ள சிர்பூர் பகுதியில் காகித ஆலைகள் அதிகம் உள்ளது.
## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
பகுப்பு:அசிபாபாத் மாவட்டம்
தனேசுவர் இசுவைன்

**தனேசுவர் இசுவைன்** ( *Dhaneswar Swain*; பிறப்பு 18 மே 1953) ஒடிசி பாரம்பரிய இசையின் முதன்மை தாள கருவியான மர்தலா நிபுணரும் குருவும் ஆவார். இவர் தனது தாள இசையமைப்புகள் மற்றும் விரல் உத்திகள் மற்றும் ஒடிசாவின் பாரம்பரிய தாள இசைக்கருவிகளை இணைக்கும் தனி மர்தலா பாராயணம் மற்றும் குழு விளக்கக்காட்சிகளை மேம்படுத்துவதற்கான இவரது முயற்சிகளுக்கு பெயர் பெற்றவர். இவர் ஒடிசி மர்தலா மற்றும் ஒடிசாவின் பிற பாரம்பரிய தாளக் கருவிகளில் பயிற்சி மற்றும் ஆராய்ச்சிக்கான வாத்ய வாணி குருகுலத்தின் நிறுவனரும் ஆவார்.

## வரலாறு
ஒடிசாவின் பூரி மாவட்டத்தில் உள்ள நகந்தாரா கிராமத்தில் சம்புநாத இசுவைன்-காஞ்சனா இசுவைன் ஆகியோருக்கு பிறந்தார்.  தனது அண்ணன் பிரமபர இசுவைனிடம் மர்தலாவில் ஆரம்ப பயிற்சி பெற்றார். பின்னர் 1970 இல் உத்கல் சங்கீத மகாவித்யாலயாவில் சேர்ந்து புகழ்பெற்ற குருக்கள் சிங்காரி சியாம் சுந்தர் கர், வனமாலி மகாராணா குரு மகாதேவ் ஆகியோரிடம் பயிற்சி பெற்றார். புகழ்பெற்ற ஒடிசி நடனக் கலைஞர் சோனல் மான்சிங்குடன் ஒரு வருடம் பணிபுரிந்த பிறகு, 1979 இல், மகாவித்யாலயாவில் மர்தலா ஆசிரியராகச் சேர்ந்து மூன்று தசாப்தங்களுக்கும் மேலாக அங்கு பணியாற்றினார். ஓய்வுக்குப் பிறகு, பூரி மாவட்டம், பிரகோபிந்தாபூரில் உள்ள ராம்ஹரி தாஸ் ஒடிசி குருகுலத்தில் மாணவர்களுக்குக் கற்பிப்பதில் ஈடுபட்டுள்ளார். இளைஞர்களிடையே இந்திய பாரம்பரிய இசை மற்றும் கலாச்சாரத்தை மேம்படுத்துவதற்கான சங்கம் (SPIC MACAY) மூலம், ஒடிசி மர்தலாவை நாடு முழுவதும் உள்ள பல கல்வி நிறுவனங்களுக்கு அழைத்துச் சென்றார்.

## நிகழ்ச்சிகள்
இவர் 1980களிலிருந்து ஒடிசி நடனக் கலைஞர்களுடன் சேர்ந்து இசை நிகழ்ச்சிகளில் கலந்துகொண்டு, முதன்மை தாள வாத்தியக்காரராக இந்தியா முழுவதும்,அமெரிக்கா, ஜெர்மனி, ஸ்பெயின், பெல்ஜியம், டென்மார்க், நார்வே, பின்லாந்து, சீனா, சிங்கப்பூர், மலேசியா, தென் கொரியா, ஜோர்டான் மற்றும் இஸ்ரேல், துபாய் போன்ற நகரங்களுக்கு பயணம் செய்தார்.

## விருதுகள்
ஒடிசி இசை மற்றும் ஒடிசி மர்தாலா ஆகியவற்றில் இவர் செய்த பங்களிப்புகளுக்காக, 2008 இல் ஒடிசா சங்கீத நாடக அகாதமி விருதையும், 2013 இல் சங்கீத நாடக அகாதமி விருதையும் பெற்றார் 

## சான்றுகள்

## வெளி இணைப்புகள்
* YouTube channel of ''Vadya Vani Gurukula'' (containing multiple performance clips of Guru Dhaneswar Swain)

பகுப்பு:வாழும் மக்கள்
பகுப்பு:1953 பிறப்புகள்
பகுப்பு:இசைக் கலைஞர்கள்
போர்னியோ மூஞ்சூறு

**போர்னியோ மூஞ்சூறு** (*Bornean shrew*)(*குரோசிடுரா பெட்டிடா*) என்பது சொரிசிடே குடும்பத்தில் உள்ள ஒரு பாலூட்டி சிற்றினமாகும். இது போர்னியோ தீவின் பெரும்பாலான பகுதிகளில் மட்டுமே காணப்படுகிறது. இது புருணையில் காணப்படுவது உறுதியாகத் தெரியவில்லை. இது 1 மில்லியன் ஆண்டுக்கு முன்னர் தோன்றியது.

## மேற்கோள்கள்

பகுப்பு:மூஞ்சூறு
பெய்லி மூஞ்சூறு

**பெய்லி மூஞ்சூறு** (குரோசிடுரா பெய்லி) என்பது சொரிசிடே குடும்பத்தில் உள்ள ஒரு பாலூட்டி சிற்றினமாகும். இந்த பேரினப் பெயர் அமெரிக்க இயற்கை ஆர்வலர் மற்றும் அருங்காட்சியக இயக்குநரான ஆல்பிரட் மார்சல் பெய்லியின் நினைவாக இடப்பட்டது.

## பரவல் மற்றும் வாழிடம்
பெய்லி மூஞ்சூறு எத்தியோப்பில் காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல உயரமான புல்வெளி ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:எத்தியோப்பியாவின் பாலூட்டிகள்
பகுப்பு:மூஞ்சூறு
தடித்த வால் மூஞ்சூறு

**தடித்த வால் மூஞ்சூறு** (*Thick-tailed shrew*)(*குரோசிடுரா புருன்னே*) என்பது சொரிசிடே குடும்பத்தில் உள்ள ஒரு பாலூட்டி சிற்றினமாகும். இது இந்தோனேசியாவில் சாவகம் மற்றும் பாலி தீவுகளில் காணப்படுகிறது.

## மேற்கோள்கள்

பகுப்பு:Articles with 'species' microformats
பகுப்பு:மூஞ்சூறு
விசுவநாத சர்மா

**விசுவநாத சர்மா** (Vishwanath Sharma)(19 அக்டோபர் 1939 - 20 நவம்பர் 2017) என்பவர் இந்திய அரசியல்வாதி ஆவார். இவர் 1980-ல் ஜான்சி மற்றும் 1991-ல் அமிர்பூரிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* லோக்சபா இணையதளத்தில் அதிகாரப்பூர்வ வாழ்க்கை வரலாற்று ஓவியம்
பகுப்பு:7வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:2017 இறப்புகள்
பகுப்பு:1939 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பட்லா சூரிய மின் ஆற்றல் பூங்கா

**பட்லா [[சூரிய மின் ஆற்றல்]] பூங்கா** (**Bhadla Solar Park**), மேற்கு இந்தியாவின் இராஜஸ்தான் மாநிலத்தின் தார் பாலைவனத்தில் உள்ள ஜோத்பூர் மாவட்டத்தில் பட்லா எனும் கிராமத்தில் அமைந்துள்ளது. உலகின் பெரிய படலா சூரிய சக்தி பூங்காவின் பரப்பளவு  ஆகும். இது நாள் ஒன்றுக்கு 2245&nbsp;மெகாவாட் மின்சாரம் உற்பத்தி செய்யும் திறன் கொண்டது.

## அமைவிடம்
இராஜஸ்தான மாநிலத்தில் உள்ள தார் பாலைவனத்தில் அமைந்த ஜோத்பூர் மாவட்டத்தின் நிர்வாகத் தலைமையிடமான ஜோத்பூர் நகரத்திற்கு வடமேற்கே 200 கிலோ மீட்டர் தொலைவில் பலோதி வட்டத்தில் உள்ள பட்லா கிராமத்தில்   பரப்பளவில் அமைந்துள்ளது. இங்கு வெப்பம்  வரையிலும், புழுதிப் புயலும் வீசும்.

## இதனையும் காண்க
* சூரிய மின் ஆற்றல்
## மேற்கோள்கள்

## வெளி இணைப்புகள்
*https://www.youtube.com/watch?v=VyTY1M66mUc World's largest solar park in Bhadla, India]
* SOLAR PARK, BHADLA, PHASE-II
*World's largest solar power plant

பகுப்பு:ஜோத்பூர் மாவட்டம்
பகுப்பு:தார் பாலைவனம்
சூரிய மின் ஆற்றல்
கதிரி

**கதிரி** (**Kadiri**), தென்னிந்தியாவில் உள்ள ஆந்திரப் பிரதேசம் மாநிலத்தில் புதிதாக நிறுவப்பட்ட ஸ்ரீசத்ய சாய் மாவட்டத்தில் உள்ள கதிரி மண்டலின் நிர்வாகத் தலைமையிடமும், சிறப்புநிலை நகராட்சியும் ஆகும். இது மாவட்டத் தலைநகரான புட்டபர்த்திக்கு கிழக்கே 44.5 கிலோ மீட்டர் தொலைவில் உள்ளது. கடல்மட்டத்திலிருந்து 504 மீட்டர் (1653 அடி) உயரத்தில் உள்ள கதிரி நகரம், வடக்கிலும், கிழக்கிலும் மலைகளால் சூழப்பட்டது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 17 வார்டுகளும், 20,781 வீடுகளும் கொண்ட கதிரி நகரத்தின் மக்கள் தொகை  89,429 ஆகும். அதில் ஆண்கள் 44,375 மற்றும் பெண்கள் 45,054 ஆக உள்ளனர். பாலின விகிதம் 1000 ஆண்களுக்கு 1015 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.29% ஆகவுள்ளனர். இதன் சராசரி  எழுத்தறிவு 70.57% ஆகவுள்ளது. இதன் மக்கள் தொகையில் இந்துக்கள் 54.26%, இசுலாமியர் 44.25%, கிறித்தவர்கள் 1.00% மற்றும் பிறர் 0.49% ஆகவுள்ளனர்.

## போக்குவரத்து
### இரயில் நிலையம்
 
தர்மவரம்-பாகாலா இருப்புப் பாதையில் கதிரி இரயில் நிலையம் அமைந்துள்ளது. இது ஐதராபாத், திருப்பதி,விஜயவாடா, நெல்லூர், ஓங்கோல், அமராவதி, மும்பை, குண்டக்கல், சென்னை மற்றும் நாகர்கோயில் போன்ற நகரங்களுடன் இணைக்கிறது. 
## மேற்கோள்கள்

ஸ்ரீசத்ய சாய் மாவட்டம்
பகுப்பு:ஆந்திர ஊர்களும் நகரங்களும்
நைஜீரிய மூஞ்சூறு

**நைஜீரிய மூஞ்சூறு** (*Nigerian shrew***)(***குரோசிடுரா நைஜீரியே*) என்பது சொரிசிடே குடும்பத்தில் உள்ள பாலூட்டி சிற்றினமாகும். பெனின், புர்க்கினா பாசோ, கமரூன், கோட் டிவார், நைஜீரியா, டோகோ ஆகிய நாடுகளில் இந்த விலங்கு காணப்படுகிறது. மேலும் இது கானாவிலும் காணப்படுவதாகக் கூறுகின்றனர். இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது. ஆனால் இந்த நேரத்தில் இது அழிந்துபோகும் அபாயத்தில் இல்லை.

## மேற்கோள்கள்

பகுப்பு:மூஞ்சூறு
பகுப்பு:ஆப்பிரிக்கப் பாலூட்டிகள்
சாதகாலங்காரம்

**சாதகாலங்காரம்** என்பது சோதிடம் சார்ந்த முக்கியமான மூலநூல்களில் ஒன்று. இது கீரனூர் நடராசன் என்பவரால் 17-ஆம் நூற்றாண்டில் எழுதப்பட்டது. சாலிவாகன சகாப்தம் 1587-இல் (கிபி 1665) நூல் அரங்கேறியதாக நூலின் பாயிரம் குறிப்பிடுகிறது. ஆயிரத்து நூறுக்கும் மேற்பட்ட செய்யுள்களால் ஆனது இந்நூல். வடமொழியிலுள்ள பல சோதிட நூல்களை ஆதாரமாகக் கொண்டு இந்நூலைத் தாம் செய்துள்ளதாக ஆசிரியர் பாயிரத்தில் குறிப்பிடுகிறார். கீரனூர் நடராசன் ஞானப்பிரகாசன் என்பவரின் மாணாக்கர் ஆவார்.

## நூலின் அமைப்பு
இந்நூல் பெரும்பாலும் விருத்தப் பாக்களால் ஆனது. இடையிடையே வெண்பா முதலிய வேறு சில பாக்களும் பயின்று வருகின்றன. ஒரு பெண்ணை நோக்கி சோதிடக் கருத்துகளைக் கூறுவது போல் மகடூஉ முன்னிலையாகப் பல பாடல்கள் உள்ளன. அந்தாதித் தொடை அமைப்பிலும் சில செய்யுள்கள் உள்ளன.

* பாயிரப் படலம்
* பாவகப் படலம்
* கிரகசீலப் படலம்
* ஜனன காலப் படலம் 
* பாலரிஷ்டப் படலம்
* சந்திர திருஷ்டிப் படலம் 
* அங்கிசப் படலம் 
* சட்வர்க்கப் படலம்
* உச்சபலப் படலம் 
* யோகபலப் படலம் 
* துவாதசப் பாவகப் படலம்
* பெண்கள் ஜாதகப் படலம் 
* திசாபுத்திப் படலம் 
* அஷ்டவர்க்கப் படலம் 

ஆகிய பகுதிகளாக நூல் அமைந்துள்ளது.

## உரை நூல்கள்
இந்நூலுக்குச் சில உரைநூல்கள் மூலப் பாடல்களுடன் வெளிவந்துள்ளன.

* தெய்வசிகாமணி சோதிடர் என்பவர் இயற்றிய பழைய உரை பிரபலமானது. இது விரிவான உரை.
* *சாதகாலங்காரம் மூலமும் விசேட உரையும்*, யாழ்ப்பாணம் தமிழ்ப் பண்டிதரும் சோதிடருமான அம்பலவாணபிள்ளை என்பவரால் எழுதப்பட்டு 1930 இல் சென்னை வித்யாரத்நாகர அச்சுக்கூடத்தில் பதிப்பிக்கப்பட்டது.
* *சாதகாலங்காரம்* மூலம், களத்தூர்த் தமிழ்ப் புலவர் ஆறுமுகமுதலியாரால் பரிசோதிக்கப்பட்டு கலாநிதி அச்சுக்கூடத்தில் வெளியிடப்பட்டது.
* *கீரனூர் நடராஜன் இயற்றிய 'ஜாதக அலங்காரம்' (மூலமும் உரையும்)*, செ. தேவசேனாதிபதி என்பவரால் 2022 இல் வெளியிடப்பட்டது.

## மேற்கோள்கள்

பகுப்பு:தமிழ் சோதிட நூல்கள்
பகுப்பு:1655
பகுப்பு:17 ஆம் நூற்றாண்டுத் தமிழ் நூல்கள்
அரேபிய மூஞ்சூறு

**அரேபிய மூஞ்சூறு** (*Arabian shrew*)(*குரோசிடுரா அரேபிகா*) என்பது சொரிசிடே குடும்பத்தில் உள்ள பாலூட்டி சிற்றினமாகும். இது ஓமான் மற்றும் யெமன் நாடுகளில் காணப்படுகிறது. இவை தனிமையானவை. மாமிச உண்ணிகள் ஆகும்.

## மேற்கோள்கள்

பகுப்பு:மூஞ்சூறு
நிம்பா மூஞ்சூறு

பகுப்பு:மூஞ்சூறு
பகுப்பு:ஆப்பிரிக்கப் பாலூட்டிகள்

**நிம்பா மூஞ்சூறு** (*Nimba shrew*)(*குரோசிடுரா நிம்பே*) என்பது சொரிசிடே குடும்பத்தில் உள்ள ஒரு பாலூட்டி சிற்றினமாகும். இது கோட் டிவார், கினியா, லைபீரியா மற்றும் சியேரா லியோனில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்
மனோஜ் யாதவா

**மனோஜ் யாதவா** (*Manoj Yadava*) என்பவர் இந்தியக் காவல்துறை அதிகாரி ஆவார். இவர் தற்போதைய அரியானா காவல்துறையின் தலைமை இயக்குநராக உள்ளார். இவர் முன்பு மத்திய உள்துறை அமைச்சகத்தில் உளவுத்துறையின் இணை இயக்குநராகப் பதவி வகித்துள்ளார்.

## ஆரம்ப கால வாழ்க்கை
யாதவா இந்தியாவின் உத்தரப்பிரதேசத்தில் உள்ள அலிகார் நகரில் பிறந்தார்.

இவரின் மகன் ஆதித்யா விக்ரம் யாதவ், இந்திய ஆட்சிப் பணித் தேர்வில், (இந்தியக் குடியியல் பணிகள் தேர்வு) 2018) 72வது தரம் பெற்று, தற்போது கோஹ்பூர் துணைப் பிரிவு அதிகாரியாக  பணியாற்றுகிறார்.

## பணி
யாதவா 1988ல் இந்தியக் காவல் பணி அதிகாரியாக நியமிக்கப்பட்டார். அரியானாவின் பல மாவட்டங்களில் மாவட்ட காவல் கண்காணிப்பாளராகப் பணியாற்றியவர்.

இவர் பிப்ரவரி 2003-ல் இந்திய உளவுத்துறையில் சேர்ந்தார்.

பிப்ரவரி 18, 2019 அன்று இவர் அரியானாவின் காவல்துறை தலைமை இயக்குநராக நியமிக்கப்பட்டார். 7 சனவரி 2021 அன்று அரியானா அரசு இவரது பதவிக்காலத்தை மறு உத்தரவு வரும் வரை நீட்டித்தது.

இவருக்குப் பதிலாக 16 ஆகத்து 2021 அன்று 1988 பிரிவு இந்தியக் காவல் பணி அதிகாரியான பிரசாந்த குமார் அகர்வால் நியமிக்கப்பட்டார்.

## மேலும் பார்க்கவும்
காவல்துறை தலைமை இயக்குநர்

## மேற்கோள்கள்

8. https://www.drishtiias.com/state-pcs-current-affairs/prashanta-kumar-agrawal-is-the-new-haryana-director-general-of-police-dgp

பகுப்பு:இந்திய காவல் பணி அதிகாரிகள்
பகுப்பு:வாழும் மக்கள்
சிவேயி மக்கள்

**சிவேயி** என்பவர்கள் மங்கோலிய மக்கள் ஆவர். இவர்கள் தூரக் கிழக்கு மங்கோலியா, வடக்கு உள் மங்கோலியா, வடக்கு மஞ்சூரியா மற்றும் ஒக்கோத்ஸ்க் கடற்கரைக்கு அருகில் இருந்த பகுதிகளில் வாழ்ந்தனர். வடக்கு வேயி அரசின் காலம் முதல் 1206ஆம் ஆண்டு செங்கிஸ் கான் தலைமையின் கீழ் மங்கோலியர்கள் எழுச்சியடைந்தது வரை சிவேயி மக்களைப் பற்றி குறிப்பிடும் பதிவுகள் காணப்படுகின்றன. செங்கிஸ் கானின் காலத்தில் மங்கோலியர் மற்றும் தாதர் ஆகிய பெயர்கள் அனைத்து சிவேயி பழங்குடியினங்களுக்கும் பயன்படுத்தப்பட்டன.  

சிவேயி மங்கோலியர்கள் தங்களுக்குத் தெற்கிலிருந்த கிதான் மக்களுடன் நெருங்கிய தொடர்புடையவர்கள் ஆவர். மேற்கு, தெற்கு மற்றும் தென்கிழக்கில் இருந்து வந்த அழுத்தத்தின் விளைவாக சிவேயி மக்களால் ஒன்றிணைந்த பேரரசை என்றுமே நிறுவ இயலவில்லை. சிவேயி மக்கள் பழங்குடியினத் தலைவர்களால் தலைமை தாங்கப்பட்ட நாடோடிக் கூட்டமைப்புகளாகவே தொடர்ந்தனர். சில சமயங்களில் துருக்கியர்கள், சீனர்கள் மற்றும் கிதான்களிடம், அரசியல் சூழ்நிலையின் மாற்றத்திற்கு ஏற்ப அடிபணிந்தவர்களாகத் திகழ்ந்தனர். தாங் அரசமரபின் காலத்தில் இருந்த 20 சிவேயி பழங்குடியினங்களில் மெங்வு சிவேயியும் ஒரு பழங்குடி இனமாகும். இவர்கள் லியாவோ அரசமரபின் காலத்தில் மெங்கு என்று அழைக்கப்பட்டனர். இவர்கள் பொதுவாகச் செங்கிஸ் கானின் மங்கோலியர்களின் மூதாதையர்களாகக் கருதப்படுகின்றனர். மெங்வுவைக் குறிக்கப்பயன்படுத்தப்படும் தற்போதைய கொரிய உச்சரிப்பானது மங்கோல் ஆகும். சீன மொழியில் இன்றும் மங்கோலியாவானது மெங்கு என்று தான் அழைக்கப்படுகிறது.

## உசாத்துணை

பகுப்பு:மங்கோலிய மக்கள்
உரூரன் ககானரசு

**உரூரன் ககானரசு** என்பது ஒரு பழங்குடியினக் கூட்டமைப்பு ஆகும். ஆதி மங்கோலியத் தோங்கு மக்களைப் பூர்வீகமாகக் கொண்டவர்களால் இந்த அரசு நிறுவப்பட்டது. உரூரன் ககானரசின் ஆட்சியாளர்கள் முதன் முதலில் "ககான்" என்ற பட்டத்தைப் பயன்படுத்தியதற்காக அறியப்படுகின்றனர். இவர்கள் இந்தப் பிரபலமான பட்டத்தை சியான்பேயிடமிருந்து பெற்றனர். இந்த ககானரசு 4ஆம் நூற்றாண்டின் பிற்பகுதியில் இருந்து 6ஆம் நூற்றாண்டின் நடுப்பகுதி வரை நீடித்திருந்தது. பிறகு ஒரு கோக் துருக்கியக் கிளர்ச்சியால் தோற்கடிக்கப்பட்டது. கோக் துருக்கியக் கிளர்ச்சியானது இறுதியாக உலக வரலாற்றில் துருக்கியர்களின் எழுச்சிக்கு இட்டுச் சென்றது.

இக்ககானரசு ஆட்சியில் இருந்து தூக்கி எறியப்பட்ட பிறகு, சில எஞ்சிய உரூரன்கள் தாதர்கள் ஆயினர். மற்ற பிறர் மேற்கு நோக்கி இடம்பெயர்ந்தனர். அவர்கள் பன்னோனிய ஆவர்கள் ஆயினர். ஆவர்கள் 6ஆம் நூற்றாண்டின் போது தற்போதைய அங்கேரியை மையமாகக் கொண்டிருந்த பன்னோனியா என்ற இடத்தில் குடியமர்ந்தனர். இந்த ஆவர்களை பைசாந்தியப் பேரரசு வரை கோக் துருக்கியர்கள் துரத்தினர். கோக் துருக்கியர்கள் அவர்களை அடிமைகள் அல்லது அடிபணிந்த மக்கள் எனக் குறிப்பிட்டனர். ஆவர்களை வெளியேற்றுமாறு பைசாந்தியர்களிடம் கோரினர். இந்த உரூரன்-ஆவர்கள் தொடர்பானது ஒரு சர்ச்சைக்குரிய கோட்பாடாக உள்ளது. சமீபத்திய மரபணு ஆராய்ச்சியானது, ஆவர்களின் ஆட்சியாளர்களின் மரபணுப் பூர்வீகமானது மங்கோலியச் சமவெளிகளில் தொடங்கி இருப்பதை உறுதி செய்தது.

## உசாத்துணை

பகுப்பு:மங்கோலியாவின் வரலாறு
பகுப்பு:முன்னாள் பேரரசுகள்
டேவிட் ரிக்கார்டோ

**டேவிட் ரிக்கர்டோ** (18 ஏப்ரல் 1772 – 11 செப்டெம்பர் 1823) என்பவர் ஒரு பிரித்தானிய அரசியற் பொருளியலறிஞராவார். தோமசு மல்தூசு, ஆடம் சிமித் மற்றும் சேம்சு மில் போன்ற குறிப்பிடத் தகுந்த மரபுப் பொருளியலறிஞர்களுள் இவரும் ஒருவராவார். மேலும், ரிக்கார்டோ ஒரு அரசியல்வாதியாக இருந்ததோடு, ஐக்கிய இராச்சியத்தின் நாடாளுமன்ற உறுப்பினராயும் விளங்கியுள்ளார்.

## மேற்கோள்கள்

பகுப்பு:ஆங்கிலப் பொருளியலாளர்கள்
பகுப்பு:வணிகப் பொருளியலாளர்கள்
பகுப்பு:பன்னாட்டுப் பொருளியலாளர்கள்
பேல் மூஞ்சூறு

**பேல் மூஞ்சூறு** (குரோசிடுரா போட்டிகோய்ட்சு) என்பது சொரிசிடே குடும்பத்தில் உள்ள ஒரு பாலூட்டி சிற்றினமாகும். இது எத்தியோப்பியாவில் மட்டுமே காணப்படும் அகணிய உயிரி. இங்கு இவை மேட்டு நிலங்களில் உள்ள பேல் மலைகளில் வசிக்கின்றன. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் மிதவெப்பமண்டல அல்லது வெப்பமண்டல உயரமான புல்வெளி ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:எத்தியோப்பியாவின் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:அகணிய உயிரிகள்
பகுப்பு:மூஞ்சூறு
முதல் துருக்கியக் ககானரசு

**முதல் துருக்கியக் ககானரசு** (First Turkic Khaganate) என்பது கோக் துருக்கியர்களின் ஒரு பிரிவான அசீனா இனத்தவர்களால் நிறுவப்பட்ட ஒரு துருக்கியக் கானரசு ஆகும். இது நடுக்கால உள் ஆசியாவில் பூமின் ககான் மற்றும் அவரது சகோதரர் இசுதமியின் தலைமைத்துவத்தின் கீழ் நிறுவப்பட்டது. மங்கோலியப் பீடபூமியில் ஆதிக்கம் வாய்ந்த சக்தியான உரூரன் ககானரசுக்குப் பிறகு முதல் துருக்கியக் ககானரசு வந்தது. இந்த அரசு நடு ஆசியாவில் தனது பகுதிகளை வேகமாக விரிவாக்கியது. கண்டங்களில் பரவி இருந்த முதல் நடு ஆசியப் பேரரசாக இது திகழ்ந்தது. மஞ்சூரியா முதல் கருங்கடல் வரை பரவியிருந்தது.

கோக் துருக்கியர்கள் பழைய துருக்கிய மொழியைப் பேசிய போதிலும், ககானரசின் ஆரம்பகால அலுவல் ரீதியான நூல்கள் மற்றும் நாணயங்கள் சோக்திய மொழியைப் பயன்படுத்தின. அரசியல் ரீதியாகத் *துருக்கியர்* என்ற பெயரைப் பயன்படுத்திய முதல் துருக்கிய அரசு இது தான். பழைய துருக்கிய எழுத்துமுறை 6ஆம் நூற்றாண்டின் முற்பகுதியில் உருவாக்கப்பட்டது.

## உசாத்துணை

பகுப்பு:முன்னாள் பேரரசுகள்
மேக்மில்லன் மூஞ்சூறு

**மேக்மில்லன் மூஞ்சூறு** (*MacMillan's shrew*)(குரோசிடுரா மேக்மில்லானி) என்பது சோரிசிடே குடும்பத்தில் உள்ள ஒரு பாலூட்டி சிற்றினமாகும். இது எத்தியோப்பிய மேட்டுநிலங்களில் மட்டுமே காணப்படும் அகணிய உயிரி ஆகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் ஈரமான சவன்னா ஆகும். இது வாழ்விட இழப்பால் அச்சுறுத்தப்படுகிறது. 

.

.

## மேற்கோள்கள்

பகுப்பு:எத்தியோப்பியாவின் பாலூட்டிகள்
பகுப்பு:மூஞ்சூறு
கி. இராசாராம் நாயுடு

**கி. இராசாராம் நாயுடு** (*K. Rajaram Naidu*) தமிழகத்தின் முன்னாள் அமைச்சரும், தமிழக சட்ட மேலவை எதிர்க்கட்சித் தலைவரும் ஆவார்.

## இளமைப்பருவம்
இவர் மதுரை மாவட்டம் திருமங்கலம் அருகே உள்ள அச்சம்பட்டி கிராமத்தில் கிருஷ்ணம நாயுடு திருமாலம்மாள் அம்மையாருக்கும் மகனாகப் 1909 பெப்ரவரி 8-இல் பிறந்தார்.

## பதவிகள்
1952 ஆண்டு திருமங்கலம் சட்ட மன்றத் தொகுதியில் வெற்றி பெற்று சட்ட மன்ற உறுப்பினர் ஆன இவர்  ராஜாஜியின் அமைச்சரவையில் உள்ளாட்சித் துறை அமைச்சராக பதவி வகித்தார். இவர் 1957 முதல் 1960 வரை தமிழ்நாடு காங்கிரஸ் கமிட்டியின் தலைவராக இருந்துள்ளார். தமிழக அரசால் அதிகாரப்பூர்வமாக அறிவிக்கப்பட்ட முதல் தமிழக சட்ட மேலவை எதிர்க்கட்சித் தலைவர் ஆவார். இவர் 28 சனவரி 1985 அன்று காலமானார்.

## மேற்கோள்கள்

பகுப்பு:1985 இறப்புகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:தமிழக முன்னாள் அமைச்சர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:1909 பிறப்புகள்
பகுப்பு:மதுரை அரசியல்வாதிகள்
முவான்சா பட்டைதலை பாறை அகாமா

**முவான்சா பட்டைதலை பாறை அகாமா** (*Mwanza flat-headed rock agama*)(*அகாமா முவான்சே*) அல்லது சிலந்தி மனித அகாமா என்பது தன் நிறத்தின் காரணமாக, தன்சானியா, உருவாண்டா மற்றும் கென்யாவில் காணப்படும் அகமிடே குடும்பத்தில் காணப்படும் ஒரு ஓந்திச் சிற்றினம் ஆகும்.

இது வறண்ட பாலைவனங்களில் வாழ்கிறது. பெரும்பாலும் பகல் வெப்பத்தில் பாறைகள் அல்லது எச்சக்குன்று மீது கூடுவதைக் காணலாம். ஆணின் தலை, கழுத்து மற்றும் தோள் பகுதிகள் பிரகாசமான சிவப்பு அல்லது ஊதா நிறத்திலும், உடல் கருநீல நிறத்திலும் காணப்படும். பெண் ஓந்தி பெரும்பாலும் பழுப்பு நிறத்தில் உள்ளது. பிற ஓந்தி சிற்றினங்களின் பெண் அகமாக்களிலிருந்து இதனை வேறுபடுத்துவது கடினம். இனம் காண்பதில், இந்த ஓந்தி பெரும்பாலும் சிவப்பு தலை கொண்ட பாறை அகமாவுடன் (*அகாமா அகாமா*) குழப்பமுடையது. ஆண் ஓந்திகள் குறைந்தது ஐந்து பெண் கூட்டாளிகள் இனம் சேர குழுவாகச் செயல்படும். ஆண் ஒரு பெண் ஓந்தியினை தன்வசப்படுத்திய உடன் தன்னுடைய கவர்ச்சியான தலையை அசைத்து அசைத்து ஆட்டும்.

சிறுவர் கதைப் புத்தக பெரும் கதாநாயகன்ஸ்பைடர் மேனை ஒத்திருக்கும் ஆணின் நிறத்தின் காரணமாக இந்த சிற்றினம் செல்லப் பிராணியாக மாறியுள்ளது.

## மேற்கோள்கள்

பகுப்பு:ஊர்வன
ஈசுவர் குப்தா பாலம்

**ஈசுவர் குப்தா பாலம் (Ishwar Gupta Setu)**  இந்தியாவின் மேற்கு வங்கத்தில் பான்சுபீரியா நகரில் அமைந்துள்ளது. 1056.25 மீட்டர் நீளம் கொண்ட இந்த சாலைப் பாலம்  மேற்கு வங்காளத்தில் பான்சுபீரியா, ஊக்ளி, கல்யாணி, நாடியா  நகரங்களீல்  ஊக்ளி ஆற்றைக் கடக்கிறது.  தேசிய நெடுஞ்சாலை 12 மற்றும் தேசிய நெடுஞ்சாலை 19 ஆகியவற்றை இணைப்பதன் மூலம்  கல்யாணி விரைவுச்சாலை இப்பாலத்தை கடக்கிறது. 

## வரலாறு
ஈசுவர் குப்தா பாலம் புகழ்பெற்ற கவிஞர் ஈசுவர் சந்திர குப்தாவின் பெயரால் அழைக்கப்படுகிறது. இந்த பாலம் கட்டும் நடவடிக்கை 1978 ஆம் ஆண்டில்  தொடங்கப்பட்டது.  ஊக்ளி மற்றும் நாடியா மாவட்டத்தின் போக்குவரத்தை குறைக்க 1981-1989 ஆம் ஆண்டு காலகட்டத்தில் கட்டப்பட்டது..  1989  ஆம் ஆண்டு அக்டோபர்  மாதம் 6  ஆம் தேதியன்று  மேற்கு வங்க முன்னாள் முதல்வர் சோதிபாசு கல்யாணி நகரத்தில்  பாலத்தை திறந்து வைத்தார்.   தற்போதுள்ள பாலம் சேதமடைந்ததால், மேற்கு வங்க நெடுஞ்சாலை மேம்பாட்டுக் கழகத்தால் புதிய ஈசுவர் குப்தா பாலம் கட்டப்பட்டு வருகிறது. 

## படக்காட்சி

Ishwar Gupta Setu, Road bridge on Hooghly River 03.jpg|
Ishwar Gupta Setu, Road bridge on Hooghly River 05.jpg|
Ishwar Gupta Setu, Road bridge on Hooghly River 09.jpg|
Ishwar Gupta Setu over the Hooghly River 07.jpg|


## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளம்
பகுப்பு:மேற்கு வங்காளத்தில் போக்குவரத்து
பகுப்பு:மேற்கு வங்காளப் பாலங்கள்
கபினி பாலம்

**கபினி பாலம்** (*Kabini bridge*) இந்தியாவின்  கர்நாடகாவில் உள்ள  வரலாற்று சிறப்பு மிக்க ஒரு பாலமாகும். 1730 ஆம் ஆண்டில் கபினி ஆற்றின் குறுக்கே,  உள்ளூர் தலைவர் தளவாய்  தேவ்ராசுவால் கபினி பாலம் கட்டப்பட்டது. 1899 ஆம் ஆண்டில்  நஞ்சங்கூடுடன் மைசூர் நகரத்தை இணைக்கும் குற்றகலப் பாதை இணைப்பாக இப்பாலம் அமைக்கப்பட்டது. 225 மீட்டர் நீளத்துடன் 56 தூண்கள் பொறுத்தப்பட்டு கோதிக் பாணியில் கபினி பாலம் கட்டப்பட்டுள்ளது. கடைசியாக 2007  ஆம் ஆண்டு சனவரி மாதம் 17 ஆம் தேதியன்று  குற்றகலப் பாதை  இரயில் இயக்கப்பட்டது. அதன் பிறகு பாலத்தில் போக்குவரத்துக்கு மூடப்பட்டது. 

தென்மேற்கு இரயில்வேயின் மைசூர் கோட்டம், கபினி பாலத்தை சீரமைக்கப் போவதாக கூறியுள்ளது.

## மேற்கோள்கள்


பகுப்பு:கர்நாடகம்
பகுப்பு:கர்நாடகத்தில் போக்குவரத்து
சிர்குண்டா

**சிர்குண்டா** (**Chirkunda**), இந்தியாவின் ஜார்க்கண்ட் மாநிலத்தில் வடகிழக்கில் உள்ள தன்பாத் மாவட்டத்தில் உள்ள நகராட்சியுடன் கூடிய நகரம் ஆகும். இது மாவட்டத் தலைமையிடமான் தன்பாத் நகரத்திற்கு கிழக்கே 40.4 கிலோ மீட்டர் தொலைவிலும்; மாநிலத் தலைநகரான ராஞ்சிக்கு வடகிழக்கே 199.3 கிலோ மீட்டர் தொலைவிலும் உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 20 வார்டுகளும், 8,714  வீடுகளும் கொண்ட சிர்குண்டா நகரத்தின் மக்கள் தொகை  45,508  ஆகும். அதில் ஆண்கள் 23,772 மற்றும் பெண்கள் 21,736  ஆக உள்ளனர். பாலின விகிதம் 1000 ஆண்களுக்கு 914  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.73%  ஆகவுள்ளனர். இதன் சராசரி  எழுத்தறிவு 77.65% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 6908 மற்றும் 389 ஆகவுள்ளனர்.  இதன் மக்கள் தொகையில் இந்துக்கள் 79.95%, இசுலாமியர் 18.62%, சீக்கியர்கள் 0.72%, கிறித்தவர்கள் 0.59% மற்றும் பிறர் 0.13% ஆகவுள்ளனர். 

## போக்குவரத்து
### [[தொடருந்து நிலையம்]]
முகல்சராய்-ஆசான்சோல் இருப்புப் பாதையில் அமைந்த சிர்குண்டா நகரத்திற்கு அருகில் 1 கிலோ மீட்டர் தொலைவில் குமார்துப்பி இரயில் நிலையமும், 2.5 கிலோ மீட்டர் தொலைவில் பாரக்கர் இரயில் நிலையமும் உள்ளது   

## மேற்கோள்கள்

பகுப்பு:தன்பாத் மாவட்டம்
பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
சவுத்ரி நாராயண் சிங்

**சவுத்ரி நாராயண் சிங்** (*Chaudhary Narayan Singh*) என்பவர் உத்தரபிரதேசத்தின் முதல் துணை முதல்வராகப்  பதவி வகித்தார் ஆவார். இவரின் மகன் சஞ்சய் சிங் சவுகான், இராஷ்ட்ரிய லோக் தளம் கட்சியின் உறுப்பினராகவும், 15வது மக்களவையில் உத்தரப் பிரதேச மாநிலத்தில் பிஜ்னூரை பிரதிநிதித்துவப்படுத்தும் நாடாளுமன்ற உறுப்பினராகவும் இருந்தார். சஞ்சய் சிங் சவுகான், மோர்னா/மீரன்பூர் சட்டமன்ற உறுப்பினராகவும் உத்தரப் பிரதேச சட்டமன்றத்தில் பணியாற்றியுள்ளார்.  இவர் உத்தரப்பிரதேசத்தில் குறிப்பிடத்தக்க குஜ்ஜர் தலைவர் ஆவார்.

## மேற்கோள்கள்

## வெளி இணைப்புகள்

* https://www.youtube.com/watch?v=kEMReThZHCo}}
* 

பகுப்பு:உத்தரப் பிரதேச முதலமைச்சர்கள்
பகுப்பு:உத்தரப் பிரதேச சட்டமன்ற உறுப்பினர்கள்
சுந்தா செம்பகம்

**சுந்தா செம்பகம்** (*Sunda coucal*)(*சென்ட்ரோபசு நிக்ரோரூபசு*) என்பது குகுலிடே குடும்பத்தில் உள்ள ஒரு குயில் சிற்றினமாகும். இது இந்தோனேசியாவின் சாவகம் தீவில் காணப்படுகிறது. இது அலையாத்திக் காடுகள், நன்னீர் சதுப்பு நிலக் காடுகள் மற்றும் உவர் நீருக்கு அருகிலுள்ள புல்வெளிகளில் வாழ்கிறது. இது 1994ஆம் ஆண்டு முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில்அழிவாய்ப்பு இனமாகப் பட்டியலிடப்பட்டுள்ளது. சிறிய அளவிலான இதன் எண்ணிக்கை வாழ்விட அழிவு மற்றும் வேட்டையாடுதலால் அச்சுறுத்தப்படுகிறது. இது வெட்டுக்கிளிகள், தரை வண்டுகள், அந்துப்பூச்சிகள், பல்லி, பாம்பு மற்றும் தவளைகளை உண்ணும். நெல் வயலில் நெல் விதைகளைக் கொறிப்பதும் பதிவுசெய்யப்பட்டுள்ளது.

## மேற்கோள்கள்

## வெளி இணைப்புகள்

* 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:செம்பகம்
பகுப்பு:இந்தோனேசியப் பறவைகள்
இமாச்சலப் பிரதேச சட்டமன்றத் தேர்தல், 2022

**இமாச்சலப் பிரதேச சட்டமன்றத் தேர்தல், 2022** (*2022 Himachal Pradesh Legislative Assembly election*), இமாச்சல சட்டமன்றத்தின் 68 உறுப்பினர்களை நேரடித் தேர்தல் முறையில் தேர்ந்தெடுக்கப்படுவதற்கு 8 திசம்பர் 2022 அன்று தேர்தல் நடைபெறுகிறது. தற்போதைய இமாச்சலப் பிரதேச சட்டமன்றம் 8 சனவரி 2023 அன்றுடன் முடிவடைகிறது.இத்தேர்தலுக்கு அட்டவணையை இந்தியத் தேர்தல் ஆணையம் 14 அக்டோபர் 2022 அன்று வெளியிட்டது.68 தொகுதிகள் கொண்ட இமாச்சலப் பிரதேச சட்டமன்றத் தேர்தலில் இந்திய தேசிய காங்கிரசு 40 தொகுதிகளை வென்றது.10 டிசம்பர் 2022 அன்று முதலமைச்சராக சட்டமன்ற உறுப்பினர் சுக்விந்தர் சிங் சுகு தேர்வு செய்யப்பட்டார்.

## தேர்தல் அட்டவணை

## கட்சிகளும், கூட்டணிகளும்
### 

### 

### 

### 

## தேர்தலுக்கு முந்தைய கருத்துக் கணிப்பு
ஏபிபி நியூஸ் மற்றும் சி வோட்டர் நிறுவனம் (ABP News-CVoter’s)  1 அக்டோபர் முதல் 14 அக்டோபர் 2022 வரை தேர்தலுக்கு முந்தைய கருத்து கணிப்பு நடத்தி அதன் முடிவுகள் 15 அக்டோபர் 2022 அன்று வெளியிட்டது.

* கருத்துக் கணிப்பில் பாரதிய ஜனதா கட்சி 38 முதல் 46 தொகுதிகளின் வெற்றி பெற்று ஆட்சி அமைக்கும் என தெரிவித்துள்ளது. இருப்பினும் சென்ற தேர்தலில் பெற்ற வாக்குகளை விட குறைவாக 48.8% முதல் 46% வரையான வாக்குகளே பெறும் என்றும் கருத்து தெரிவித்துள்ளது. 
* இந்திய தேசிய காங்கிரசு சென்ற தேர்தலை விட 41.7% முதல் 35.2% வரையான வாக்குகள் பெற்று 20 முதல் 28 தொகுதிகளைக் கைப்பற்றும்.
* ஆம் ஆத்மி கட்சி 6.3% வாக்குகள் பெற்று 0 முதல் 1 இடம் வரை வெற்றி பெற வாய்ப்பு உள்ளதாக கருத்து தெரிவித்துள்ளது.
## பதிவான வாக்குகள்
55 இலட்சம் வாக்காளர்களுக்கு மேல் உள்ள இம்மாநிலத்தில் 74.05% பதிவானதாக தரவுகள் தெரிவிக்கிறது.

## தேர்தல் முடிவுகள்
வாக்கு எண்ணிக்கை முடிவில் இந்திய தேசிய காங்கிரசு 40 தொகுதிகளில் வென்று முன்னிலை வகிக்கிறது. பாரதிய ஜனதா கட்சி 25 தொகுதிகளை கைப்பற்றியுள்ளது. சுயேச்சைகள் 3 தொகுதிகளை வென்றுள்ளனர்.

## இதனையும் காண்க
* சுக்விந்தர் சிங் சுகு
* இமாச்சலப் பிரதேச முதலமைச்சர்களின் பட்டியல்
* 2022 இந்திய மாநிலங்களின் சட்டமன்றத் தேர்தல்கள்
## மேற்கோள்கள்

பகுப்பு:இமாச்சலப் பிரதேச சட்டமன்றத் தேர்தல்கள்
பகுப்பு:2022 தேர்தல்கள்
பகுப்பு:இமாச்சலப் பிரதேச சட்டமன்றம்
பகுப்பு:2022 இந்திய மாநிலங்களின் சட்டமன்றத் தேர்தல்கள்
பகுப்பு:2022 நிகழ்வுகள்
சீனாபுரம் ஆதிநாதர் கோவில்

**சீனாபுரம் ஆதிநாதர் கோவில்** தமிழ்நாட்டின் ஈரோடு மாவட்டம், பெருந்துறை வட்டம், சீனாபுரம் கிராமத்தில்  அமைந்துள்ள சமணக் கோவிலாகும். இது சமண சமயத்தின் முதல் தீர்த்தங்கரரான ரிசபநாதருக்கு எடுக்கப்பட்ட கோவிலாகும்.இந்து அறநிலைய துறையினரால் பாராமரிக்கப்படுகிறது. 
## அமைவிடம்
இக்கோவில் ஈரோடு மாவட்டம், பெருந்துறை வட்டம், பெருந்துறையிலிருந்து திங்களூர் செல்லும் சாலையில் 7 கி.மீ. தொலைவில் உள்ள நிமிட்டிபாளையம் மம்முட்டித்தோப்பு என்ற இடத்தில் அமைந்துள்ளது. இக்கோவில் பெருந்துறையிலிருந்து 9 கி.மீ தொலைவிலும், ஈரோட்டிலிருந்து 28 கி.மீ. தொலைவிலும் அமைந்துள்ளது. அருகிலுள்ள இரயில் நிலையம் ஈரோடு ஆகும்.
## கோவில் அமைப்பு
தெற்குப் பார்த்து அமைந்துள்ள இக்கோவிலின் அடித்தளம் சுமார் ஒரு அடி உயரத்தில் கருங்கல்லால் அமைக்கப்பட்டுள்ளது. மேற்கட்டுமானம் செங்கல் மற்றும் சுண்ணாம்புக் காரையால் கட்டமைக்கப்பட்டுள்ளது. இதன் மீது அமைக்கப்பட்ட சுதைச்சிற்பங்கள் சிதைந்துள்ளன. விமானத்தின் சிகரம், கிரீவம், கலசம் ஆகிய உறுப்புகள் காணப்படவில்லை. கருவறையின் வெளிப்புறச் சுவர்கள் அரைத்தூண்களைக் கொண்டு பத்திகளாகப் பிரிக்கப்பட்டுள்ளன. கோட்டங்கள் வெறுமையாக காணப்படுகின்றன. இக்கோவில்  கருவறை மற்றும் முன்மண்டபம் ஆகிய உறுப்புகளைப் பெற்றுள்ளன. கோவில் முன்பு ஒரு சதுரவடிவ மேடை அமைக்கப்பட்டுள்ளது. ஒரு பலிபீடமும் இடம்பெற்றுள்ளது.

கருவறையில் சமண சமயத்தின்  24 தீர்த்தாங்கரர்களுள் முதலாமவரான ஆதிநாதரின் கருங்கல் புடைப்புச் சிற்பம் நிறுவப்பட்டுள்ளது. தவக்கோலத்தில் அமர்ந்துள்ள ஆதிநாதரின் தலைக்கு மேல் முக்குடை காட்டப்பட்டுள்ளது. ஆதிநாதரின் சின்னம் நந்தி. ஆதிநாதரின் இருபுறமும் சாமரம் வீசுவோரின் உருவங்கள் காட்டப்பட்டுள்ளனர். இந்தச் சிற்பம் சுமார் 3 - 4 அடி உயரம் கொண்டது. இக்கோவிலில் இரண்டு நாகர் சிற்பங்கள் காணப்படுகின்றன. 
## வரலாறு
சீனாபுரம் என்ற பெயர் ஜினபுரம் என்பதன் திரிபாகும். நன்னூலை இயற்றிய பவநந்தி முனிவர் இங்கு வாழ்ந்தவர் ஆவார். இவர் ஆதிநாதரை வழிபாட்டு வந்துள்ளார்.  இக்கோவிலின் எதிரே "நன்னூல் ஆசிரியர் திருபவனந்த முனிவரால் வழிபாடு செய்யப்பட்ட திருத்தலம்" என்று குறிப்பிடும் செய்திப்பலகை உள்ளது. பவநந்தி முனிவர் வாழ்ந்த காலத்தில் இவ்வூர் சனகாபுரம் என்று வழங்கப்பட்டுள்ளது. நன்னூல் பாயிரத்தில் பொன்மதில் சனகை என்று குறிப்பிடப்பட்டுள்ளது. 

*நன்னூல் பாயிரம்*  
‘திருந்திய செங்கோல் சீயகங்கன்
அருங்கலை வினோதன் அமராபரணன்
மொழிந்தனனாக முன்னோர் நூலின்
வழியே நன்னூல் பெயரில் வகுத்தனன்
**பொன்மதில் சனகை** சன்மதி முனியருள்
பன்னரும் சிறப்பில் பவணந்தி
எனும் நாமத் திருத்தவத்தோனே’

சீயகந்தன் என்ற சிற்றரசன் பவணந்தி முனிவரை ஆதரித்து வந்துள்ளான். மூன்றாம் குலோத்துங்கன் (கி.பி.1176 - 1216) ஆட்சியில் சோழர்களுக்கு அடங்கித் திரைகட்டிய சிற்றரசன் சீயகந்தன் ஆவான். எனவே பவணந்தி முனிவர் கி.பி. 12 - 13 ஆம் நூற்றாண்டில் வாழ்ந்தவராகக் கருதலாம். மயிலைநாதர் நன்னூலுக்கு எழுதிய உரையில் பவணந்தி முனிவரின் ஊர் சனகாபுரம் என்று சுட்டியுள்ளார்.
கொங்குமண்டல சதகம் நூலில் சனகபுரம் குறிப்பிடப்பட்டுள்ளது.  ஈரோடு மாவட்டம், பெருந்துறை வட்டம், விஜயமங்கலம் அருகே உள்ள மேட்டுபுதூர் என்னும் கிராமத்தில் சமணசமயத்தின் எட்டாம் தீர்த்தங்கராரான சந்திரப்பிரபாவிற்கு கோவில் அமைந்துள்ளது. இக்கோவிலில் பவணந்தி முனிவரின் சிறபம் நிறுவப்பட்டுள்ளது. இக்கோவில் பஸ்தி ஆதீசுவரர் என்று குறிக்கப்படுகிறது.
## வழிபாடு
இக்கோவிலில் காலை 07.00 மணி முதல் 09.00 வரை வழிபாடு நடைபெறுகிறது.
## மேற்கோள்கள்

பகுப்பு:ஈரோடு மாவட்டத்திலுள்ள கோயில்கள்
பகுப்பு:சமணம்
பகுப்பு:சமணக் கோயில்கள்
பூஸ்ரோ

**பூஸ்ரோ** (**Phusro**), இந்தியாவின் ஜார்க்கண்டு மாநிலத்தின் கிழக்கில் அமைந்த போகாரா மாவட்டத்தில் அமைந்த பேரூராட்சி ஆகும். பூஸ்ரோ நகரத்தில் தாமோதர் ஆறு பாய்கிறது. இது மாவட்டத் தலைமையிடமான பொகாராவிற்கு வடமேற்கில் 35 கிலோ மீட்டர் தொலைவிலும், மாநிலத் தலைநகரான ராஞ்சிக்கு வடகிழக்கே 111 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 28 வார்டுகளும், 16,571 வீடுகளும் கொண்ட பூஸ்ரோ பேரூராட்சியின் மக்கள் தொகை 89,178 ஆகும். அதில் ஆண்கள் 46,605  மற்றும் பெண்கள் 42,573 ஆக உள்ளனர். பாலின விகிதம் 1000 ஆண்களுக்கு 913 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  12% ஆகவுள்ளனர். இதன் சராசரி  எழுத்தறிவு   78.1% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 13,635 மற்றும் 	5,109 ஆகவுள்ளனர். 

இதன் மக்கள் தொகையில் இந்துக்கள் 87.92%, இசுலாமியர் 10.22%, சீக்கியர்கள் 0.28%, கிறித்தவர்கள் 0.67% மற்றும் பிறர் 0.92% ஆகவுள்ளனர். 

## போக்குவரத்து
பூஸ்ரோ தொடருந்து நிலையம்கொல்கத்தா, போபால், அஜ்மீர், ஜபல்பூர், பாட்னா, உஜ்ஜைனி போன்ற நகரங்களுடன் இணைக்கிறது.
## மேற்கோள்கள்

பகுப்பு:போகாரோ மாவட்டம்
 பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
இரண்டாம் துருக்கியக் ககானரசு

**இரண்டாம் துருக்கியக் ககானரசு** (Second Turkic Khaganate) என்பது நடு மற்றும் கிழக்காசியாவில் இருந்த ஒரு கானரசு ஆகும். இது கோக் துருக்கியர்களின் ஒரு பிரிவான அசீனா இனத்தவரால் நிறுவப்பட்டது. இந்தக் கானரசு உருவாவதற்கு முன்னர் கிழக்குத் துருக்கியக் ககானரசு மற்றும் தாங் அரசமரபின் ஆட்சி ஆகியவை நடைபெற்றன. இந்தக் கானரசானது ஒர்கான் ஆற்றின் ஒதுகன் என்ற இடத்தை மையமாகக் கொண்டிருந்தது. இந்தக் கானரசுக்குப் பிறகு இதன் குடிமக்கள் தோகுஸ் ஒகுஸ் கூட்டமைப்பை நிறுவினர். இந்தக் கூட்டமைப்பு உயுகுர் ககானரசாக உருவானது.

## உசாத்துணை

பகுப்பு:முன்னாள் பேரரசுகள்
எல்மாந்து ஆறு

**எல்மாந்து நதி** (*Helmand River*) **எல்மாண்ட்**, **கிர்மாண்ட்** என்றும் உச்சரிக்கப்படும் இது ஆப்கானித்தானின் மிக நீளமான ஆறும், வடிநிலமும் ஆகும்.  இது வர்தகு மாகாணத்தின் வடகிழக்கு பகுதியில் உள்ள இந்து குஃசு மலைகளின் சங்லாக் மலைத்தொடரில் உருவாகிறது. அங்கு|காபூல் ஆற்றின் நீர்நிலையிலிருந்து உனாய் கணவாய் மூலம் பிரிக்கப்படுகிறது. இது ஆப்கானித்தானுக்கும் ஈரானுக்கும் இடையிலான எல்லையில் உள்ள ஹாமூன் ஏரியில் கலக்கிறது.

எல்மாந்து மற்றும் அர்கந்தாப் பள்ளத்தாக்கு ஆணையத்தால் நிர்வகிக்கப்படும் இந்த ஆறு, நீர்ப்பாசனத்திற்காக அதிக அளவில் பயன்படுத்தப்படுகிறது. இருப்பினும் தாது உப்புகளின் குவிப்பு பயிர்களுக்கு நீர்ப்பாசனம் செய்வதில் அதன் பயனைக் குறைத்துள்ளது. ஆனாலும் அதன் நீளத்தின் பெரும்பகுதியில் உப்பு இல்லாமல் உள்ளது.  இதன் நீர் ஆப்கானித்தானில் உள்ள விவசாயிகளுக்கு இன்றியமையாதது. ஆனால் இது ஹாமூன் ஏரியில் நீரளிக்கிறது. மேலும், ஈரானின் தென்கிழக்கு சிசுத்தான் மற்றும் பலுச்சித்தான் மாகாணத்தில் உள்ள விவசாயிகளுக்கும் முக்கியமானது.

ஆற்றின் கஜாக்கி அணை உட்பட ஆப்கானித்தானின் சில ஆறுகளில் பல நீர்மின் அணைகள் செயற்கை நீர்த்தேக்கங்களை உருவாக்கியுள்ளன.  அர்கந்தாப் ஆறு இதன் முக்கிய துணை நதியாகும். ( ), காந்தாரத்துக்கு வடக்கே ஒரு பெரிய அணையும் உள்ளது.

## வரலாறு
சரத்துஸ்திரர்களின் புனித நூலான அவெத்தாவில் ( *ஃபர்கார்ட்* 1:13) ஆரிய நிலமான *ஏதுமாந்து* என குறிப்பிடப்பட்டுள்ளது. இது இப்போது ஆப்கானித்தானில் உள்ள பகுதிகளில் சரதுச நம்பிக்கையின் ஆரம்ப மையங்களில் ஒன்றாகும். இருப்பினும், கிமு முதல் மில்லினியத்தின் பிற்பகுதியிலும், கிபி முதல் மில்லினியத்தின் முற்பகுதியிலும், எல்மாந்து மற்றும் காபூல் பள்ளத்தாக்குகளில் இந்துக்கள் மற்றும் பௌத்தர்களின் சமூகங்களின் ஆதிக்கம், பார்த்தியர்கள் அதை "வெள்ளை-இந்தியா" என்று குறிப்பிட வழிவகுத்தது.    

## சான்றுகள்

## குறிப்புகள்
* 
* Frye, Richard N. (1963). *The Heritage of Persia*. World Publishing company, Cleveland, Ohio. Mentor Book edition, 1966.
* Toynbee, Arnold J. (1961). *Between Oxus and Jumna*. London. Oxford University Press.
* Vogelsang, W. (1985). "Early historical Arachosia in South-east Afghanistan; Meeting-place between East and West." *Iranica antiqua*, 20 (1985), pp.&nbsp;55–99.

## வெளி இணைப்புகள்

*From Wetland to Wasteland: The Destruction of the Hamoun Oasis

பகுப்பு:ஆப்கானித்தான் ஆறுகள்
தர்மன்னா கிருட்டிண தாசு

**தர்மன்னா கிருட்டிண தாசு** (*Dharmana Krishna Das*) என்பவர் இந்தியாவின் ஆந்திரப் பிரதேசத்தின் துணை முதல்வர் மற்றும் ஜெகன்மோகன் ரெட்டியின் அரசாங்கத்தில் வருவாய்த் துறை அமைச்சராகப் பணியாற்றியவர் ஆவார். இவர் 2019ஆம் ஆண்டு நடைபெற்ற ஆந்திரப்பிரதேச சட்டமன்ற பொதுத் தேர்தலில் நரசன்னப்பேட்டை சட்டமன்றத் தொகுதியில் போட்டியிட்டு சட்டப் பேரவைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:ஆந்திரப் பிரதேச அரசியல்
தரம்வீர் சிங் தியாகி

**சிறீ தரம்வீர் சிங் தியாகி** (*Dharamvir Singh Tyagi*)(1935-2006) என்பவர் 1984 முதல் 1989 வரை எட்டாவது மக்களவை உறுப்பினராக இருந்தவர் ஆவார். இவர் உத்திரப் பிரதேசம் மாநிலம் முசாபர்நகரைச் சேர்ந்தவர். தியாகி, 1984ஆம் ஆண்டு இந்தியத் தேசிய காங்கிரசு கட்சியின் சார்பில் முசாபர்நகர் நாடாளுமன்றத் தொகுதியில் போட்டியிட்டு வெற்றிபெற்றார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:8வது மக்களவை உறுப்பினர்கள்
பகுப்பு:2006 இறப்புகள்
பகுப்பு:1935 பிறப்புகள்
டோங்லா

**டோங்கலா** (**Tangla**), வடகிழக்கு இந்தியாவில் உள்ள அசாம் மாநிலத்தின் வடக்கில் போடோலாந்து  பிரதேசத்தில் உள்ள உதல்குரி மாவட்டத்தில் உள்ள சிற்றூர் ஆகும். இந்நகரத்தில் போடோ மொழி அதிகம் பேசப்படுகிறது. இந்நகரம் குவகாத்திக்கு வடக்கே 81 கிலோ மீட்டர் தொலைவில் உள்ளது. இங்கு போடோ மொழி பேசுபவர்கள் அதிகம்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 4 வார்டுகளும்,  3,872  வீடுகளும் கொண்ட டோங்கலா நகரத்தின் மக்கள் தொகை 17,183  ஆகும். அதில் ஆண்கள் 8,883  மற்றும் பெண்கள் 8,300 ஆக உள்ளனர். பாலின விகிதம் 1000 ஆண்களுக்கு  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9.27%  ஆகவுள்ளனர். இதன் சராசரி  எழுத்தறிவு 86.16% ஆகவுள்ளது.  இதன் மக்கள் தொகையில் இந்துக்கள் 95.04%, இசுலாமியர் 3.05%, பௌத்தர்கள் 0.34%,  சீக்கியர்கள் 0.27%, கிறித்தவர்கள் 1.18% மற்றும் பிறர் 0.12% ஆகவுள்ளனர்.
## பொருளாதாரம்
இப்பகுதியில் தேயிலைத் தோட்டங்கள் அதிகம் இருப்பதால் தேயிலைத் தொழிலாளர்கள் அதிகம் உள்ளனர்.
## போக்குவரத்து
டேங்கலா தொடருந்து நிலையம்குவகாத்தி, ஜல்பைகுரி, சோனித்பூர், ரங்கியாக் போன்ற நகரங்களுடன் இணைக்கிறது.
## தட்ப வெப்பம்

## இதனையும் காண்க
* போடோலாந்து
## மேற்கோள்கள்

## வெளி இணைப்புகள்
* https://nenow.in/north-east-news/swacch-survekhsan-2019-assams-tangla-town-bags-swachh-city-award.html

பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:உதல்குரி மாவட்டம்